বাংলাদেশে ছাত্র আন্দোলনকারীদের নতুন রাজনৈতিক দলে সাড়া নেই

ওয়েব ডেস্ক: টাল মাটাল অবস্থা বাংলাদেশে (Bangladesh)। অর্থনীতি, প্রশাসন, বিচার বিভাগ সব কিছুই আগের মতো গোছালো নেই। প্রাক্তন প্রধানমন্ত্রী শেখা হাসিনা (Sheikh Hasina) বিক্ষোভের জেরে ভারতে পালিয়ে আসার পর থেকে সেখানে মহম্মদ ইউনুসের (Md Yunus) নেতৃত্বে অন্তর্বর্তী সরকার (Interim Governmment) চলছে। হাসিনার দল আওয়ামি লিগের ছন্নছাড়া অবস্থা। হাসিনা বিরোধী খালেদা জিয়ার দল বিএনপিও অন্তর্বর্তী সরকারের আমলে ঠিকমতো কল্কে পাচ্ছে না। এই প্রেক্ষিতে শুক্রবার জাতীয় নাগরিক পার্টি নামে নতুন রাজনৈতিক দল ঢাকঢোল পিটিয়ে আত্মপ্রকাশ করেছে। বৈষম্য বিরোধী ছাত্র আন্দোলনের নেতা নাহিদ ইসলামের নেতৃত্বে এই দল গঠন হয়েছে। অন্তর্বর্তী সরকারের উপদেষ্টার পদ থেকে ইস্তফা দিয়ে নাহিদ এই দলের আহ্বায়ক হয়েছেন। বলা হচ্ছে অরবিন্দ কেজরিওয়ালের আপের আদলে ওই পার্টির গঠন হয়েছে। তবে শুরু থেকেই ধাক্কা খেতে হচ্ছে ওই দলকে। বাংলাদেশের নতুন দলের পক্ষে সাড়া খুব কম। শনিবার সে দেশ থেকে মিলছে এমন তথ্য। পরিবারবাদের বিরুদ্ধে হুঙ্কারে উৎসাহ হারিয়েছে বিএনপি। ঘোষিত শত্রু আওয়ামি লীগের কর্মীরা নতুন দলের বিরুদ্ধে গোপনে প্রচার চালাচ্ছেন। এই পরিস্থিতিতে মহম্মদ ইউনুসও জল মেপে খেলছেন। ফলে যা চাপে রেখেছে নতুন দলের উদ্যোক্তাদের।

এখন মার্কিন ডলার আসা প্রায় বন্ধ। সম্ভবত এই দলকে মোটেই ভালোভাবে নিচ্ছে না ট্রাম্প প্রশাসন। শুধু পাকিস্তানের উপর ভরসা করে কী ফল হতে পারে নয়া দলের সাজানো নেতারা ভালো করেই জানেন। পদত্যাগী উপদেষ্টা নাহিদ ইসলামের সমর্থকরা ভাবছেন, আম ও ছালা দুই-ই যাবে না তো। উল্লেখ্য এই বৈষম্য বিরোধী ছাত্র আন্দালনারীদের রাজাকার বলেছিলেন হাসিনা। অর্থাত যারা বেইমানি করে বাংলাদেশের স্বাধীনতার যুদ্ধে পাকিস্তানের সেনাকে সাহায্য করেছিল। এভছরের শেষ অথবা আগামী বছরের শুরুতে বাংলাদেশে নির্বাচনের ইঙ্গিত দিয়েছেন ইউনুস। এখন দেখার এই নতুন রাজনৈতিক দল কী প্রভাব ফেলতে পারে আমজনতার মনে।